text: Flugtfange anholdt uden dramatik
  02 januar 2015 kl. 17.01
  Den 37-årige Bo René Gulløve, der flygtede fra Tønder arrest den 20. december, er i dag blevet anholdt uden dramatik i Nordborg på Als, oplyser Syd- og Sønderjyllands Politi
  Anholdelsen fandt sted kl. 14.53. Det var gode tip fra borgere, som førte til anholdelsen, som foregik uden dramatik. . 
  Den 37-årige fange overfaldt to ansatte i Tønder Arrest og flygtede. En kvindelig fængselsfunktionær kom efterfølgende på sygehuset.
  I forbindelse med flugten stjal han en rød Peugeot 208, og det var formodningen, at han var kørt til Tyskland. Men for få dage siden førte fundet af nummerpladerne på Als efterforskningen i den retning.
  Den 37-årig blev af politiet betegnet som farlig. Han var således med til at mishandle en kok i et rehabiliterings-projekt på et skib. Han og en kammerat drak med kokken i flugtfangens kahyt, da de overfaldt ham. Han blev mishandlet i halvanden time. Bl.a. kokken lagt et reb rundt om halsen og fik en plastpose trukket over hovedet, slået med knytnæver og brændt med en lighter.
  Fangen kommer ikke tilbage til arresten i Tønder
  